রয়্যাল রাম্বল (২০১৮)
রয়্যাল রাম্বল (২০১৮) ছিল একটি পেশাদার কুস্তি প্রতি-দর্শনে-পরিশোধ (পিপিভি) ইভেন্ট এবং ডাব্লিউডাব্লিউই নেটওয়ার্কের একটি অনুষ্ঠান, যা প্রধানত র এবং স্ম্যাকডাউন ব্র্যান্ডের কুস্তিগীরদের মধ্যে অনুষ্ঠিত হয়েছিল। এখানে একই সাথে এনএক্সটি ব্র্যান্ডের বেশ কিছু কুস্তিগীর সকলকে চমকে দিয়ে উপস্থিত হয়েছিল। এই অনুষ্ঠানটি ২০১৮ সালের ২৮শে জানুয়ারিতে পেন্সিল্‌ভেনিয়ার ফিলাডেলফিয়ার ওয়েলস ফার্গো সেন্টারে অনুষ্ঠিত হয়েছে। এটি ছিল ৩১তম বার্ষিক রয়্যাল রাম্বল অনুষ্ঠান, যেখানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে, অতএব এইবারই প্রথম কোন রয়্যাল রাম্বলে দুইটি রয়্যাল রাম্বল ম্যাচ অনুষ্ঠিত হয়েছে।
এই অনুষ্ঠানটিতে সর্বমোট নয়টি ম্যাচ অনুষ্ঠিত হয়েছে, যার মধ্যে তিনটি ছিল প্রাক-প্রদর্শন। মূল ইভেন্টে, প্রথমবারের মতো অনুষ্ঠিত হওয়া নারী রয়্যাল রাম্বল ম্যাচে আসুকা বিজয়ী হন, যেটি ছিল দ্বিতীয়বারের মতো ডাব্লিউডাব্লিউই প্রতি-দর্শনে-পরিশোধে নারী মূল ইভেন্ট, এবং প্রথমবারের মতো ডাব্লিউডাব্লিউইর "শীর্ষ চার" (রয়্যাল রাম্বল, রেসেলম্যানিয়া, সামারস্লাম এবং সার্ভাইভার সিরিজ) প্রতি-দর্শনে-পরিশোধে অনুষ্ঠিত হওয়া নারী মূল ইভেন্ট। অন্যদিকে পুরুষ রয়্যাল রাম্বল ম্যাচে সর্বশেষ রোমান রেইন্সকে নিষ্কাশন করে শিনসুকে নাকামুরা বিজয়ী হন। অন্যান্য লক্ষণীয় ম্যাচগুলোর মধ্যে ব্রক লেসনার ডাব্লিউডাব্লিউই ইউনিভার্সাল চ্যাম্পিয়নশিপের জন্য ত্রিপল থ্রেট ম্যাচে ব্রাউন স্ট্রোম্যান এবং কেইনকে হারিয়ে চ্যাম্পিয়নশিপটি ধরে রাখে; ডাব্লিউডাব্লিউই চ্যাম্পিয়নশিপের জন্য হ্যান্ডিক্যাপ ম্যাচে কেভিন ওয়েন্স ও সামি জেইনকে হারিয়ে এ জে স্টাইলস চ্যাম্পিয়নশিপটি ধরে রাখে। এই অনুষ্ঠানের আরেকটি স্মরণীয় মুহূর্ত হচ্ছে যখন সকলকে চমকে দিয়ে নারী রয়্যাল রাম্বল ম্যাচের পর সাবেক ইউএফসি ব্যান্টামওয়েট চ্যাম্পিয়ন রোণ্ডা রাউজি উপস্থিত হন, এবং আনুষ্ঠানিকভাবে নিজেকে একজন ডাব্লিউডাব্লিউই কুস্তিগীর হিসেবে উপস্থাপন করেন।
এই অনুষ্ঠানে সর্বমোট ৯টি ম্যাচের আয়োজন করা হয়েছে, যার মধ্যে ৩টি প্রাক-অনুষ্ঠান ম্যাচ অন্তর্ভুক্ত ছিল। এই ম্যাচগুলোর পটভূমি এবং ফলাফল ডাব্লিউডাব্লিউই দ্বারা পূর্বাহ্নে নির্ধারিত ছিল, যেখানে র এবং স্ম্যাকডাউন উভয় ব্র্যান্ডের কুস্তিগীর অন্তর্ভুক্ত ছিল। ডাব্লিউডাব্লিউইর সাপ্তাহিক টেলিভিশন অনুষ্ঠান মান্ডে নাইট র, স্ম্যাকডাউন লাইভ এবং ডাব্লিউডাব্লিউই ২০৫ লাইভ-এর ("২০৫ লাইভ" ডাব্লিউডাব্লিউইর স্বতন্ত্র ক্রুজারওয়েট বিভাগ) হচ্ছে মাধ্যমে এই ম্যাচগুলোর পটভূমি নির্মিত হয়েছিল। রয়্যাল রাম্বলের ইতিহাসে প্রথমবারের মতো এবার ২টি রয়্যাল রাম্বল ম্যাচ অনুষ্ঠিত হয়েছে। ঐতিহ্যের অংশ হিসাবে, ৩০ জন পুরুষ কুস্তিগীর রেসেলম্যানিয়া ৩৪-এ ওয়ার্ল্ড চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই ইউনিভার্সাল চ্যাম্পিয়নশিপ অথবা স্ম্যাকডাউনের ডাব্লিউডাব্লিউই চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে। এই অনুষ্ঠানে প্রথমবারের মতো নারী রয়্যাল রাম্বল ম্যাচ অনুষ্ঠিত হয়েছে। যেখানে ৩০ জন নারী কুস্তিগীর রেসেলম্যানিয়া ৩৪-এ নারী চ্যাম্পিয়নশিপের জন্য লড়াই করার সুযোগ অর্জন করার জন্য রয়্যাল রাম্বল ম্যাচে প্রবেশ করেছে, বিজয়ী কুস্তিগীর র-এর ডাব্লিউডাব্লিউই র নারী চ্যাম্পিয়নশিপ অথবা স্ম্যাকডাউনের ডাব্লিউডাব্লিউই স্ম্যাকডাউন নারী চ্যাম্পিয়নশিপের মধ্যে যেকোন একটির চ্যাম্পিয়নকে চ্যালেঞ্জ করেছে।
(*) - Tye Dillinger was announced as the #10 entrant, but was attacked backstage by Kevin Owens and Sami Zayn, resulting in Zayn taking his spot.
(**) - Heath Slater spent significant time outside of the ring before officially entering the Rumble, due to being attacked by Baron Corbin.
(***) - Although the official is 20 seconds, the actual time is disputed.